పాట్నా: వరదలతో అతలాకుతలమైన బీహార్లో ప్రధాని నరేంద్ర మోదీ బుధవారంనాడు ఏరియల్ సర్వే చేశారు. ఉదయమే పాట్నా చేరుకున్న ప్రధాని మోదీ పూర్ణియాలో అధికారులతో సమావేశమయ్యారు. పరిస్థితిని సమీక్షించారు. ముఖ్యమంత్రి నితీష్ కుమార్, ఉపముఖ్యమంత్రి సుశీల్ మోదీ, సీనియర్ అధికారులు ఇందులో పాల్గొన్నారు. ఈ సందర్భంగా కేంద్ర సహాయం కోరుతూ రాష్ట్ర ప్రభుత్వం ఓ సమగ్ర నివేదికను ప్రధానికి అందజేసింది. అనంతరం నితీష్, సుశీల్మోదీతో కలిసి అరరియా, పూర్ణియా, కతిహార్, కిషన్గంజ్ ప్రాంతాల్లో ప్రధాని ఏరియల్ సర్వే జరిపారు. కాగా, రాష్ట్రంలో ఒక కోటి 70 లక్షల మంది ప్రజలు వరద గుప్పిట్లో చిక్కుకున్నారు. మృతుల సంఖ్య 415కు చేరింది. 21 జిల్లాలు వరద తాకిడికి గురయ్యాయి. ముజఫర్నగర్, సమస్టిపూర్, దర్బంగా జిల్లాల్లో పరిస్థితి ఇప్పటికీ విషమంగానే ఉంది. తిర్హుట్ కెనాల్ పొంగిపొర్లుతుండటంతో ముజఫర్నగర్ పట్టణ ప్రాంతాల్లో పరిస్థితి తీవ్రంగా ఉంది. బుర్హి గండక్ జలాలు కూడా సమస్టిపూర్ను ముంచేస్తున్నాయి. బాగ్మతి నదీ జలాల ఉధృతితో వరద నీరు దర్బంగాలోని పలు ప్రాంతాలకు విస్తరిస్తోంది. దీంతో దర్బంగా-సమస్టిపూర్ సెక్షన్లలో రైళ్ల రాకపోకలకు తీవ్ర అంతరాయం కలుగుతోంది.
patna: varadalato atalaakutalamaina beehaarlo pradhaani narendra modii budhavaaramnaadu erial sarve chesaru. udayame patna cherukunna pradhaani modii puurniyaaloo adhikaarulatho samavesamayyaru. paristhitini sameekshinchaaru. mukhyamantri nitish kumar, upamukhyamantri susheel modii, seanier adhikaarulu indulo paalgonnaaru. ee sandarbhamgaa kendra sahayam korutu rashtra prabhutvam oo samagra nivedikanu pradhaaniki andajesindi. anantaram nitish, susheelmodiitoe kalisi araria, purnia, katihar, kishanganj praantaallo pradhaani erial sarve jariparu. kaga, rashtramlo oka koti 70 lakshala mandi prajalu varada guppitlo chikkukunnaru. mrutula sankhya 415ku cherindi. 21 jillaalu varada taakidiki gurayyai. mujafarnagar, samastipur, darbangaa jillaallo paristhiti ippatikee vishamangaane undi. tirhut kenal pongiporlutundatamto mujafarnagar pattana praantaallo paristhiti teevramgaa undi. burhi gandak jalaalu kuudaa samastipurnu munchestunnayi. bagmati nadee jalaala udhrutitho varada neeru darbangaaloni palu praantaalaku vistaristondi. deentho darbangaa-samastipur sekshanlalo railla rakapokalaku teevra antaraayam kalugutondi.